《不如意》
宋代·刘汲

朝亦不如意，暮亦不如意。今日只如此，来日复何异。

一欢强欲只，百忧已先至。乃至尘网苦，动辄心万计。

高轩与华冕，傥来亦如寄。规规必欲求，愈劳终不遂。

善哉荣𠷠期，自宽以遣累。

作者简介：刘汲（？-1128年）字直夫，眉州丹稜（今属四川）人，宋哲宗绍圣四年中进士，知开封府鄢陵县。历通判隆德府、河中府，辟开封府推官，谪监蓬州酒税。宋钦宗时，起为京西路转运副使，驻守邓州。高宗建炎元年，加直龙图阁学士、知邓州兼京西路安抚使。抗击金军，力竭而亡，褒赠太中大夫，予谥忠介。